APROBACIÓN DEFINITIVA DO EXPTE. DE SUPRESIÓN DA TAXA POLA UTILIZACIÓN DO AUDITORIO-SALÓN TEATRO E DE MODIFICACIÓN DO PREZO PÚBLICO DO SERVIZO DE CAMPAMENTOS E CONCILIACIÓN
ADMINISTRACIÓN LOCAL — Municipal — Lalín (Outros documentos, notificacións e informacións públicas, 28/02/2020)

Rematado o período de exposición pública do expediente de supresión da Taxa pola utilización do Auditorio-Salón Teatro e modificación do Prezo Público do servizo de campamentos e servizo de conciliación do Concello de Lalín (Expte.5322/2019), aprobado provisionalmente polo Pleno da Corporación do Concello de Lalín en sesión ordinaria celebrada o día 27 de decembro de 2019, sen que se presentaran reclamacións, enténdese definitivamente adoptado o acordo ata o de agora provisional, segundo o artigo 17.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. O expediente, que segundo o exposto se entende definitivamente aprobado, contempla os seguintes acordos: Primeiro.— Suprimir a Taxa pola utilización privativa ou aproveitamento especial das instalacións do Auditorio Municipal e do Salón Teatro. En consecuencia, derrogar o Apartado 4 do Anexo da ordenanza fiscal reguladora da Taxa por Ensinanzas Especiais en Establecementos Docentes municipais e polo uso das súas instalacións, o que implica a modificación da propia Ordenanza. Esta modificación afecta ao título da Ordenanza que queda redactado como “Ordenanza fiscal reguladora da Taxa por Ensinanzas Especiais en Establecementos Docentes municipais”, así coma a aqueles artigos da mesma que fan referencia ao feito impoñible da utilización privativa do Auditorio e do Salón Teatro, achegándose ao expediente a modificación e novo contido da Ordenanza. Segundo.— Aprobar a modificación da Ordenanza reguladora do Prezo Público pola prestación do Servizo de Campamentos e Servizo de Conciliación do Concello de Lalín, achegándose ao expediente o contido da mesma. De conformidade co disposto, procédese á publicación do texto modificado das ordenanzas fiscais citadas en cumprimento do disposto artigo 17.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. No uso das facultades concedidas polos artigos 133.2 e 142 da Constitución, polo artigo 106 da Lei 7/1985, do 2 de abril, Reguladora das Bases do Réxime Local, e os artigos 20 e 57 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e de conformidade co disposto nos artigos 15 a 19 do mesmo texto legal, este Concello acorda a imposición e ordenación da Taxa por ensinanzas especiais nos establecementos docentes municipais. Constitúen o feito impoñible da taxa a prestación dos servicios de ensinanzas especiais nos establecementos docentes municipais nas condicións establecidas no anexo desta ordenanza. Serán suxeitos pasivos desta taxa as persoas físicas ou xurídicas e as entidades ás que se refire o artigo 35.4 da Lei 58/2003, do 17 de decembro, Xeral Tributaria que soliciten ou resulten beneficiadas ou afectadas polos servicios ou actividades que se detallan na tarifa desta taxa. -Serán responsables solidarias das obrigas tributarias dos suxeitos pasivos as persoas físicas e xurídicas ás que se refiren os artigos 42 da Lei 58/2003, do 17 de decembro, Xeral Tributaria. -Serán responsables subsidiarios da débeda tributaria as persoas ou entidades a que se refire o artigo 43 da Lei 58/2003, do 17 de decembro, Xeral Tributaria. A cota desta taxa será a que figura no anexo desta ordenanza. Só se admitirán os beneficios que veñan establecidos nas normas con rango de lei ou deriven de tratados ou acordos internacionais. Devindícase a taxa e nace a obriga de contribuír cando se inicie a prestación dos servizos ou a realización das actividades, podéndose esixir o seu depósito previo. — Cando se trate da taxa pola prestación de servizos de ensinanzas especiais en establecementos docentes do concello, exisirase en réxime de autoliquidación e poderase efectuar o pagamento nas condicións expostas no artigo 9. — Cando se trate de servizos ou actividades cunha liquidación que non se poida cuantificar no momento de presentar a solicitude de prestación do servizo ou da realización da actividade, practicarase a liquidación unha vez prestado o servizo ou realizada a actividade en cada un dos períodos de liquidación. — Se se realiza a prestación do servizo ou a actividade sen mediar solicitude, liquidarase e notificarase a taxa cando se detecte a situación, esixíndose o ingreso nos prazos previstos no Regulamento xeral de recadación para a liquidación de contraído previo, sen prexuízo de abrir o oportuno expediente sancionador por infracción tributaria. O pagamento desta taxa realizarase: — Cando se trate de autoliquidacións cunha cuantificación que se poida efectuar antes de prestar o servizo ou de levar a cabo a actividade, realizarase o ingreso antes da prestación do servizo ou da realización da actividade a que se refire esta ordenanza nas entidades financeiras que se sinalen no modelo de autoliquidación. Xunto coa formalización da matrícula entregarase o resgardo do pago efectuado. — Cando se trate de liquidacións cunha cuantificación que non se poida efectuar con anterioridade á prestación do servizo, da realización da actividade, farase o ingreso nos prazos e lugares que se sinalen na liquidación. — As taxas correspondentes ao concepto de matrícula poderán aboarse na súa totalidade no momento de formalizar a matrícula ou ben efectuarse o pagamento en dous prazos: 50% no momento de formalizar a matrícula e o resto durante o primeiro trimestre do ano seguinte. En todo caso, deberá iniciarse no impreso correspondente a opción elixida. O segundo pagamento deberase realizar mediante domiciliación bancaria na conta que o alumno, ou o seu titutar, indique no impreso correspondente, autorizando así que se lle cargue o importe do segundo prazo de matrícula no primeiro trimestre do ano seguinte; O Padroado Cultural remitirá as remesas correspondentes ao segundo prazo antes de finalizar o trimestre. No caso de producirse un erro no momento de facer efectivo o cargo do segundo pagamento (peche de conta, número erróneo de conta, etc.), non se volverá a emitir unha nova remesa para o seu cobro; neste suposto, e una vez verificado que o pago non se efectuou realizarase e notificarase a correspondente liquidación, abrindo novos prazos voluntarios de ingresos, sen prexuízo da utilización do procedemento de prema no suposto de non efectuarse o pago no período voluntario. De non facerse efectivo o pagamento deste segundo pago no prazo que se indique se procederá á anulación automática da matrícula en todas as disciplinas, coa conseguinte perda das cantidades aboadas correspondentes ao primeiro prazo. Cando un alumno matriculado no Conservatorio de Música de Lalín traslade a súa matrícula a outro centro, procederá a devolución das taxas ingresadas en concepto de matrícula cando o alumno acredite ter realizado o pagamento da matrícula no centro ao que se traslada, devindicándose neste suposto a taxa establecida polo traslado de matrícula no anexo desta ordenanza.1.—No caso de producirse algún erro na tramitación do pagamento, o interesado poderá solicitar a devolución motivada das cantidades indebidamente aboadas ante a dirección do centro, que informará ao órgano competente e éste resolverá o que proceda logo de comprobar o ingreso realizado e as circunstancias alegadas e xustificadas documentalmente.2.—Procederá a devolución do importe correspondente cando, por causas non imputables á persoa obrigada ao pagamento dunha taxa, non se realizara a actividade ou non se prestara o servizo gravado pola taxa. Sensu contratio, a devolución non é procedente cando o servizo deixa de prestarse por causas imputables á persoa obrigada ao pagamento. Esta imputación non debe entenderse nun sentido restrinxido, de mero abandono voluntario, senón que é extensible a todo suposto distinto á inactividade da Administración.3. No suposto de que, con posterioridade á presentación da solicitude e antes do primeiro día de clase, os solicitantes desistisen do servicio solicitado, procederase á devolución de oficio do im-porte aboado.4.—No caso de traslado de matrícula, estarase ao disposto no artigo 10º desta ordenanza. Estaranse, en canto ó réxime de infraccións e sancións, ó disposto na Lei Xeral Triburaira e na normativa de desenvolvemento. A presente ordenanza fiscal, unha vez aprobada definitivamente, entrará en vigor e será de aplicación a partir do día seguinte ó da súa publicación no Boletín Oficial da Provincia, permanecendo en vigor ata a súa modificación ou derrogación expresa.1) Por ensinanzas especiais en establecementos municipais: 2) Por proba de acceso, agás a primeiro curso de Grao Elemental: 76,00 € 3) Por expedición de certificacións académicas: 7,00 €/cada unha 4) DERROGADO 5) Por traslado de matrícula a outro centro non dependente desta administración 30, 00 € Ás tarifas contempladas nos apartados 1), 2) e 3) deste Anexo aplicaráselles as seguintes exencións e bonificacións, en virtude do disposto no artigo 24.4 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, segundo o cal para a determinación da contía das taxas poderanse ter en conta criterios xenéricos de capacidade económica dos suxeitos obrigados a satisfacelas: Para ser beneficiarios destas bonificacións ou exencións, é necesario acreditar a condición de membro de familia numerosa mediante a presentación de copia compulsada do correspondente documento acreditativo, no momento de formalizar a matrícula. A presente modificación, unha vez aprobada definitivamente, entrará en vigor e será de aplicación a partir do día seguinte ó da súa publicación no Boletín Oficial da Provincia, permanecendo en vigor ata a súa modificación ou derrogación expresa. En uso das facultades conferidas polos artigos 133.2 e 142 da Constitución Española e de conformidade co previsto no artigo 41 do Real Decreto 2/2004, de 5 de marzo, polo que se aproba o texto refundido da Lei Reguladora das Facendas Locais, este Concello establece o prezo público pola prestación do servizo de campamentos e servizos de conciliación. A contía do prezo público pola/s prestación/s do/s servizo/s será: A obriga do pagamento dos prezos públicos establecidos nace pola utilización dos servizos anteriormente relacionados.5.1) Prevese unha bonificación do 100% do prezo público dos/as menores de unidades familiares cuxos ingresos per cápita mensuais non superen o 125% do importe mensual do IPREM en vigor, máis un incremento do 15% por cada membro adicional a partir do primeiro. Considéranse ingresos netos anuais da unidade familiar os ingresos globais da unidade familiar, descontando o alugueiro da vivenda ou amortización de préstamo da mesma, sen que estes superen 200 euros. Terán a consideración de ingresos os de calquera procedencia: salarios, pensións contributivas e non contributivas, pensións alimenticias, prestacións, rendas, rendementos por actividades profesionais, industriais, agrarias, deportivas e artísticas, tanto de carácter fixo como eventual e outras.1.—A renda familiar obterase por agregación das rendas de cada un dos membros computables da familia que obteñan ingresos de calquera natureza, calculadas segundo se indica nos apartados seguintes e de conformidade coa normativa estatal reguladora do Imposto sobre a Renda das Persoas Físicas Estatal.2.—Para a determinación da renda dos membros computables que presentaran a declaración do Imposto sobre a Renda das Persoas Físicas procederase do seguinte modo: sumarase a base impoñible xeral coa base impoñible do aforro. De este resultado restarase a cota resultante da autoliquidación. Nos casos de persoas que non estean obrigadas a presentar declaración da renda, tomaranse como ingresos os rendementos íntegros do certificado de imputacións do IRPF, emitido pola Axencia Tributaria, ó que se deducirán os gastos totais deducibles.1.—Considérase que forman parte da unidade de familiar no momento de presentar a solicitude de bonificación: a) A nai, o pai, no seu caso, o/a titor/a legal dos/as menores non separados legalmente, ou aínda cando o estean convivisen co/a menor. b) Fillos/as menores de idade non emancipados/as. c) Fillos/as maiores de idade e maiores de 16 anos con ingresos que convivan no domicilio familiar.2.—A xustificación documental dos membros da unidade familiar efectuarase mediante a presentación do/s libro/s de familia. No caso de fillos/as maiores de idade ou maiores de 16 anos que non convivan no domicilio familiar acreditarase a non convivencia mediante o correspondente certificado de convivencia.3.—A separación ou divorcio acreditarase mediante a seguinte documentación: a) Na separación de feito achegarase xustificante de interposición da demanda de divorcio ou calquera outra documentación que avale esta situación. b) En caso de separación legal ou divorcio, deberá presentarse copia completa da sentencia xudicial que determine a mesma e o convenio regulador no que conste a atribución da garda e custodia do/a participante.4.—En caso de viuvez da nai/pai, acreditarase mediante certificado de defunción do/a cónxuxe que se trate.5.—Tanto nos casos de separación ou divorcio como nos de viuvez si terá a consideración de membro computable o/a novo/a cónxuxe, parella de feito ou persoa unida por análoga relación de afectividade.6.—No suposto de casos de custodia compartida autorización do/a outro/a proxenitor/a. Documentación a achegar: Deberase achegar a documentación referida no artigo 10 da Ordenanza das Condicións Xerais do Servizo de Campamentos e Servizos de Conciliación para poder establecer a bonificación correspondente, xunto coa documentación xustificativa do alugueiro da vivenda ou amortización de préstamo bancario para a adquisición da mesma e poder contemplar a correspondente redución. A concesión/denegación da bonificación será informada polo persoal técnico municipal do servizo correspondente que deberán emitir informe trala avaliación dos documentos sinalados anteriormente e sometido á aprobación da Xunta de Goberno Local.5.2) Establécese, ademais, a seguinte bonificación sobre a/s contía/s do prezo público establecidas no artigo 3 segundo o tipo de servizo: Definición: consideraranse familias numerosas aquelas ás que se refire a Lei 40/2003, do 18 de novembro, de Protección ás Familias Numerosas. Deberase achegar a seguinte documentación en caso de que non obre en poder do Concello de Lalín ou a mesma non estea actualizada: — Título de familia numerosa segundo o artigo 5 da Lei 40/2003, do 18 de novembro, de protección das familias numerosas e demais normativa concordante. Para a aplicación de bonificación dito título debe de estar en vigor no momento de presentar a solicitude. A concesión/denegación da bonificación será sometida á aprobación da Xunta de Goberno Local ou ao órgano competente, no seu caso. As persoas interesadas no servizo de campamentos e/ou servizos de conciliación presentarán a correspondente solicitude no Rexistro Xeral do Concello de xeito presencial ou a través da sede electrónica (https://lalin.sedelectronica. gal) 1.—O pagamento do prezo público exisirase en réxime de autoliquidación e efectuarase directamente nas contas indicadas da Tesourería Municipal do Concello de Lalín. Os comprobantes de tales ingresos deberán ser entregados no lugar de presentación da solicitude ben de xeito presencial ben por medios electrónicos, para deixar constancia dos mesmos e nos que deberá de figurar o nome do/a menor que asistirá á/s actividade/s e o período ou denominación do mesmo. A obriga de pagamento para solicitantes de uso regular nace cando se produza a correspondente formalización da inscrición, con efectos a partir do día solicitado como data de inicio do servizo, e sen perxuízo da que a data de inicio poida ser variada posteriormente mediante solicitude do/a usuario/a e coa conformidade do servizo atendendo á organización do mesmo. Para solicitantes de uso extraordinario, a obriga de pagamento nace cando se produza a solicitude de utilización do servizo. A obriga de pagamento de solicitantes de uso regular desaparece coa baixa no servizo. O cobro a solicitantes tanto de uso regular como de uso extraordinario realizarase mensualmente nos cinco primeiros días hábiles dende o inicio do uso do servizo de acordo á solicitude formulada. A falla de pagamento determinará a interrupción do servizo ata que non se faga efectivo o mesmo, o que será notificado polo persoal técnico municipal ao pai/ nai/titor/a concedendo 10 días hábiles para a liquidación da débeda pendente, que de non facerse suporá a perda da praza no servizo e o traslado do expediente ás oficinas de Recadación Municipal para que procedan a liquidar a débeda pendente. As débedas por prezos públicos poderán esixirse mediante procedemento administrativo de apremio.2.—Devolucións: No caso de anulación da praza concedida por parte do/a participante reeembolsarase o 100% do importe da parte do servizo non desfrutada, sempre e cando sexa por motivos xustificados ( accidente, enfermidade etc) ou cando se faga cunha antelación mínima de 10 días á data de comezo da actividade. Estas causas deberán ser debidamente xustificadas na solicitude de devolución que se formule, debendo achegar os documentos xustificativos que en cada caso correspondan. Fóra destes casos, non se efectuarán devolucións das cantidades aboadas. Esta regulación do prezo público do servizo de campamentos e escola de verán derroga expresamente o prezo público publicado no BOP nº 165 de 27 de agosto de 2010, e calquera outra disposición de igual ou inferior rango que sexa contraria á mesma. A presente regulación do prezo público entrará en vigor ao día seguinte da súa publicación no Boletín Oficial da Provincia de Pontevedra, permanecendo en vigor ata a súa modificación ou derrogación expresa. Lalín, 20 de febreiro de 2020 A Concelleira delegada de Facenda Raquel Lorenzo Fernández, DOCUMENTO ASINADO DIXITALMENTE